Diari Oficial de la Generalitat Valenciana


Sumari del DOGV 5575, del 10-08-2007 (2007/9539)

Informació pública del concurs d'adjudicació del programa d'actuació integrada 01-UE-R i les bases particulars que el regeixen.
-------------------------------------------------------------------------------------------------------------------------------

### Dades del document

Número de DOGV
:   5575

Data del DOGV
:   10-08-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/9539


Data del document
:   11-07-2007

Organisme emissor
:   Ajuntament de Sant Mateu

Tipus de document
:   Informació Pública

Descriptors 

:   * Sant Mateu
    * licitació
    * pla d'urbanisme
    * administració local
    * contracte d'obres
    * obres públiques

Informació pública del concurs d'adjudicació del programa d'actuació integrada 01-UE-R i les bases particulars que el regeixen. [2007/9539]  
Havent-se acordat pel Ple de l'Ajuntament de Sant Mateu en sessió celebrada el dia 7 de maig de 2007, l'inici del concurs per a l'adjudicació del Programa d'Actuació Integrada de la Unitat d'Execució 01-UE-R, així com l'aprovació de les bases particulars que han de regir l'esmentat programa, es procedeix de conformitat al que establix l'article 132 de la Llei Urbanística Valenciana a publicar anunci del concurs i de les bases particulars, donant compte de la remissió del present anunci al Diari Oficial de la Unió Europea en data 18 d'abril de 2007.  
Entitat local adjudicatària: Ajuntament de Sant Mateu.  
Adreça: C/ Historiador Beti 6. Sant Mateu. CP 12636. Província: Castelló. Telèfon 422 29 26 79. Fax: 964 41 61 29.   
Correu electrònic: jaime santmateu.com.  
Bases que regeixen el procediment:  
Bases generals: regiran les establides en l'annex II del Reglament d'Ordenació i Gestió Territorial i Urbanística.  
Bases particulars: Aprovades pel Ple de l'Ajuntament de Sant Mateu en data 7 de maig de 2007 i publicades amb el present anunci.  
Lloc, idioma i termini de presentació d'ofertes i sol·licituds de participació:   
Lloc: Registre General de l'Ajuntament de Sant Mateu.  
Idioma: en castellà o valencià.  
Data límit de presentació de proposicions: 6 d'octubre de 2007 inclusivament.  
Altres determinacions del concurs: Es podrà consultar la resta de determinacions pròpies del concurs en l'annex que s'hi adjunta i que conté el text íntegre de les Bases Particulars que regeixen el concurs i el programa.  
Per a obtindre qualsevol informació relativa al present concurs poden dirigir-se a l'atenció del senyor Vicente Barris en l'Ajuntament de Sant Mateu. Telèfon 118 84 57 91.  
ANNEX I  
Bases particulars per a la selecció i adjudicació del programa d'actuació integrada sector 01-UE-R de Sant Mateu.  
Base I. Objecte del contracte  
El present contracte té com a objecte el desplegament i l'execució del Programa d'Actuació Integrada que s'especifica en les present bases particulars, en les quals es regulen les condicions de caràcter tècnic, jurídic, econòmic i administratiu, per a la selecció d'una proposta de Programa d'Actuació Integrada i d'un Urbanitzador per al desenvolupament urbanístic de l'actuació Unitat d'Execució 01-UE-R de Sant Mateu.  
Base II. Règim jurídic  
El present contracte té naturalesa jurídica especial, i en tot el no previst en les presents Bases Particulars, s'aplicaran la Llei 16/2005, de 30 de desembre, de la Generalitat, Urbanística Valenciana, i el Reglament d'Ordenació i Gestió Territorial i Urbanística, aprovat per decret 67/2006, de 19 de maig, del Consell de la Generalitat, i les Bases Generals de Programació.  
S'aplicaran supletòriament les disposicions contingudes en el títol IV del llibre II del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny i les establides en el Reglament General de la dita llei, aprovat per Reial Decret 1098/2001, de 12 d'octubre, així com les normes que regulen la contractació administrativa de les entitats locals que se li apliquen.  
Base III. Ordenació urbanística vigent  
L'ordenació urbanística vigent en l'àmbit d'actuació és la següent:  
Planejament General: Normes subsidiàries i complementàries del planejament, aprovades definitivament per la Comissió Provincial d'Urbanisme el 13 de juny de 1996 i publicades en el BOP amb data 9 de juliol de 1996.  
El sector el desenrotllament del qual es proposa aquesta ubicat en el municipi de Sant Mateu, en la vora est del sòl urbà delimitat per:  
Riu Palau  
Carrer Sant Isidor  
Carrer capità Cortes  
Fons de parcel·les i edificacions que donen a l'avinguda de la Mare de Déu dels Àngels.  
Segons el planejament municipal aquest sòl està classificat com a sòl urbà amb ordenació detallada indicada en el full pla OP-1 de les Normes Subsidiàries.  
Base IV. Memòria de necessitats i objectius del programa d'actuació integrada  
L'objectiu del Programa d'Actuació Integrada és la preparació d'un sòl apte per al desenvolupament residencial executant la unitat d'execució prevista en el planejament vigent que permet la justa distribució de beneficis i càrregues entre els propietaris, la cessió a l'Ajuntament dels sòls dotacionals previstos i la urbanització íntegra de la Unitat. Amb això, es rebleix la malla urbana ja consolidada, completant-la amb un desenvolupament urbà harmònic, que permeta una oferta immobiliària de qualitat, sense oblidar les necessitats socials d'accés a l'habitatge mitjançant el compliment del percentatge del 25% destinat a habitatge subjecte a algun tipus de protecció pública, fixat per la fitxa de planejament i gestió de la unitat d'execució 01.UE.R.  
En tot cas, les propostes que es presenten hauran de resoldre els objectius legalment establits com a mínims en l'article 124.1. LUV.  
Identificació: L'obra comprén la urbanització completa del sector 01.UE.R delimitat en l'Homologació a la Llei 6/1994 LRAU i al RPCV amb ordenació detallada del sòl urbà i apte per a urbanitzar de Sant Mateu.  
Descripció: En aquest sector han d'urbanitzar-se segons la fitxa de planejament i gestió:  
- Zones verdes: 2.496 m²s.  
- Xarxa viària: 1.612 m²s.  
Les obres d'urbanització dotaran dels següents serveis en els carrers de nova creació:  
- Voreres.  
- Calçades.  
- Xarxa de clavegueram.  
- Xarxa d'aigua potable.  
- Xarxa de baixa tensió.  
- Xarxa de mitja tensió.  
- Xarxa de telecomunicacions.  
- Instal·lació d'enllumenat públic.  
- Jardineria.  
- Mobiliari urbà.  
c) Connectar i integrar adequadament la urbanització amb les xarxes d'infraestructures d'energia, comunicacions i serveis públics existents, havent per a això de:  
- Aportar informes de les administracions sectorials les competències de les quals resulten afectades per l'actuació (carreteres, xarxa ferroviària, domini públic hidràulic, domini públic maritimoterrestre i altres)  
- Presentar, si és el cas, estudis i informes favorables per a realitzar les connexions amb les companyies subministradores corresponents (llum, aigua, gas, telefonia i altres).  
- Incloure en el projecte d'urbanització la construcció de les següents obres complementàries que de conformitat amb la Fitxa de Planejament i Gestió són necessàries.  
El projecte d'urbanització que es presente amb la programació d'aquest àmbit haurà de garantir la consecució d'un passeig enjardinat junt amb el llit del riu Palau, que connecte amb un tractament semblant en la 02.UE.R.  
d) Suplementar les infraestructures i espais públics o reserves dotacionals en el que és necessari per a no minvar ni desequilibrar els nivells de qualitat, quantitat o capacitat de serveis existents i exigibles reglamentàriament.  
e) Obtindre els sòls dotacionals públics de l'àmbit de l'actuació a favor de l'administració gratuïtament. A aquests efectes:  
- L'Urbanitzador efectuarà la seua inscripció en el Registre de la Propietat i traslladarà a l'administració la corresponent certificació acreditativa d'això.  
- Els entregarà en perfectes condicions, una vegada concloses les obres d'urbanització, alçat la corresponent Acta d'entrega.  
- Els transformadors d'energia elèctrica es consideraran equipament privat i s'entregaran a la companyia subministradora. Tant el sòl necessari per a la seua implantació com el cost haurà de ser assumit per tots els propietaris afectats.  
f) Obtindre l'aprofitament que legalment corresponga, amb destinació al patrimoni públic del sòl a favor de l'administració actuant de forma gratuïta.  
g) Ordenar el repartiment equitatiu de les càrregues i beneficis de l'actuació entre els afectats. (L'Ajuntament, en els supòsits en què procedisca el deure de cessió previst en l'article 13.6 de la Llei 4/2004, de 30 de juny, d'Ordenació del Territori i Protecció del Paisatge, haurà d'establir els criteris de valoració i la seqüència per a fer efectiu el deure.)  
h) Establir terminis per a edificar els solars resultants de l'actuació urbanitzadora, incloent un cronograma en què s'indique expressament el termini d'edificació dels terrenys propietat de l'Urbanitzador o d'altres propietaris adherits a la seua iniciativa de Programa.  
i) Si és el cas, i amb caràcter complementari, es fixen com a objectius a càrrec de l'urbanitzador i sense que siguen repercutibles als propietaris de terrenys afectats, l'execució dels Programes de Restauració Paisatgística, dins de l'àmbit del Programa d'Actuació Integrada, d'acord amb les directrius establides en la Llei 4/2004, de 30 de juny, d'Ordenació del Territori i Protecció del Paisatge.  
Tot això de conformitat amb allò que s'ha establit en apartat C de l'annex I.  
Base V. Paràmetres urbanístics  
Els paràmetres urbanístics són els establits en la fitxa següent:  
Fitxa de planejament i gestió unitat d'execució 01-UE-R / Ficha de planeamiento y gestión unidad de ejecución 01-UE-R  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
Base VI. Criteris i objectius territorials  
No procedeix establir criteris ni objectius territorials.  
Base VII. Criteris d'ordenació urbanística  
Els criteris d'ordenació urbanística són els establits en l'ordenació detallada aprovada.  
Base VIII. Objectius d'edificació privada  
Zona d'activitat urbanística: ordenança su-rt: zones de respecte o transició del nucli antic. (art.5 NNSS)  
La tipologia dominant serà la d'edificació en illa tancada.  
Les condicions de les parcel·les edificables, el volum i forma dels edificis, les condicions estètiques de l'edificació, així com la reserva d'aparcaments, seran els establits en els instruments de planejament que siguen d'aplicació i en concret SU-RT: zona de respecte o transició al nucli antic. (art. 5 NNSS)  
S'estableix l'obligació singular de simultaniejar la urbanització i l'edificació en el percentatge mínim establit en la Base XII.   
Base IX. Prescripcions tècniques dels documents d'ordenació i gestió  
El projecte d'urbanització haurà de respectar les determinacions del planejament i especialment quant a amples de vials, preveient l'adequada connexió dels serveis urbanístics amb les xarxes en funcionament.  
Haurà de complir-se el Decret 39/2004, de 5 de març, del Consell de la Generalitat, pel que es desenvolupa la Llei 1/1998, de 5 de maig, de la Generalitat Valenciana, en matèria d'accessibilitat en l'edificació de pública concurrència i en el medi urbà.  
Base X. Prescripcions tècniques del projecte d'urbanització  
En la formalització i documentació del Projecte caldrà ajustar-se al que preveu l'article 52 del Text Refós de la Llei de Contractes de les Administracions Públiques i el seu Reglament General.  
El projecte d'urbanització haurà de definir els detalls tècnics amb suficient precisió perquè puga ser executat, eventualment, sota la direcció de tècnic diferent del seu redactor original.  
En cap cas, podrà contindre determinacions sobre ordenació, règim del sòl o de l'edificació. Comprendrà tots i cada un dels documents assenyalats en l'art. 156.1. LUV i art. 350 ROGTU.  
El projecte d'urbanització haurà de complir amb les determinacions establides en l'Ordenança Reguladora de les Obres d'Urbanització, Execució i Reposició d'Infraestructures, aprovada inicialment en sessió plenària de data 16 de juny de 2006, i Decret de l'Alcaldia NÚM. 1569/2006, de data 19 de setembre de 2.006, pel que es dicta una resolució d'entendre definitivament aprovada l'esmentada Ordenança Reguladora, quedant integrades normativament en les presents bases.  
El Projecte d'Urbanització que es presente amb la programació d'aquest àmbit haurà de garantir la consecució d'un passeig enjardinat junt amb el llit del riu Palau, que connecte amb un tractament semblant en l'O2-UER.  
Quant a l'ordenació de parcs i jardins públics, xarxa viària, ordenació d'infraestructures tècniques i llits fluvials i barrancs haurà de respectar-se allò que s'ha estipulat en l'art.14 de les Normes subsidiàries de Sant Mateu.  
Haurà de resoldre's l'enllaç de tots els serveis amb els generals de la població.   
Hauran d'atindre's a les condicions mínimes que en qualsevol cas es relacionen en l'Ordenança de data 19 de setembre de 2006.  
Base XI. Preu de licitació  
El preu màxim de licitació és l'equivalent a l'estimació aproximada de les càrregues d'urbanització del Programa, que s'estima en 622.776,90 IVA exclòs.  
Aquesta quantitat estimada com a càrregues d'urbanització es considera preu cert de licitació i té caràcter de màxim, i que serveix de base per al càlcul de la garantia provisional d'acord amb el que preveu l'art. 140.1 de la Llei Urbanística Valenciana, en relació amb l'article 286.1.H del Reglament d'Ordenació i Gestió Territorial i Urbanística.  
No s'inclou en el preu màxim aquelles despeses d'urbanització variables l'import de les quals, fins i tot sent repercutible els propietaris, no es puga determinar per la concurrència d'ofertes, tal com s'arrepleguen en l'art. 126.j) LUV i art. 308 ROGTU.   
Base XII. Terminis de desplegament i execució del programa  
Termini de presentació de proposicions: 3 mesos des de la data de remissió de la publicació de l'anunci de concurs al DOUE. (art. 133 LUV)  
Termini màxim de presentació del projecte de reparcel·lació: 3 mesos des de la finalització del termini per a l'opció per modalitat de retribució previst en els articles 166 de la Llei Urbanística Valenciana i del Reglament d'Ordenació i Gestió Territorial i Urbanística.  
   
Termini màxim inici selecció de l'empresari-constructor: 1 mes des de la formalització del Contracte entre l'Urbanitzador i l'administració actuant.  
Termini màxim de l'inici execució obres d'urbanització: 2 mesos des de la fermesa de l'acord d'aprovació definitiva del Projecte de Reparcel·lació.  
Termini màxim d'execució obres d'urbanització: 15 mesos.  
Termini màxim edificació solars (art. 125.6 LUV): fins a 4 anys des de la recepció obres urbanització.  
Les obres d'edificació es podran executar simultàniament a les d'urbanització sempre que els serveis sota rasant es troben ja executats, establint-se per a aqueix cas com a obligació el percentatge d'un 25% d'edificació que es materialitzarà de manera simultània a les obres d'urbanització.  
Quan l'urbanitzador, per causes imputables al mateix, haguera incorregut en demora respecte al compliment del termini total, l'administració podrà optar indistintament, mitjançant un acord exprés, per la resolució del contracte o per la imposició de penalitats establides en l'article 95.3 del Text Refós de la Llei de Contractes de les Administracions Públiques (Reial Decret Legislatiu 2/2000, de 16 de juny), prenent com a base el cost estimat de les obres d'urbanització.   
Base XIII. Capacitat per a ser urbanitzador  
Podran ser urbanitzadors i promoure el present programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles segons les presents Bases.  
En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en l'art. 20 del Text Refós de la Llei de Contractes de les Administracions Públiques.  
Base XIV. Solvència econòmica i financera  
La justificació de la solvència econòmica i financera de l'urbanitzador s'acreditarà per un o alguns dels mitjans següents:  
Informe d'institucions financeres o, si procedeix, justificant l'existència d'una assegurança d'indemnització per riscos professionals.  
Si es tracta de persones jurídiques, presentació dels comptes anuals o d'extracte de les mateixes, en el cas en què la publicació d'aquestes siga obligatòria en la legislació del país on l'aspirant a urbanitzador estiga establit.  
Declaració sobre el volum global de negocis i, si procedeix, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.  
Són igualment d'aplicació a fi de provar la solvència econòmica i financera, per als supòsits així previstos, els criteris continguts en els apartats 2n i 3r de l'article 122 LUV.  
Base XV. Solvència tècnica i professional  
La justificació de la solvència tècnica i professional de l'urbanitzador s'acreditarà per un o més dels mitjans següents:  
?Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant.  
?Indicació de l'equip tècnic, estiga o no integrat en l'estructura organitzativa de l'urbanitzador, que vaja a participar en la gestió del programa d'actuació integrada, i especialment dels responsables del control de qualitat.  
?Titulacions acadèmiques i professionals del personal de direcció de l'urbanitzador.  
?Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els últims tres anys.  
?Declaració del material, instal·lacions i equip tècnic amb què compte l'urbanitzador per al compliment dels seus compromisos.  
?Declaració de les mesures adoptades per a controlar la qualitat durant el desplegament i execució del programa d'actuació integrada, incloent els mitjans d'estudi i investigació de què es dispose.  
?Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada.  
Són igualment d'aplicació a fi de provar la solvència tècnica i professional, per als supòsits així previstos, els criteris continguts en els apartats 2n i 3r de l'article 122 LUV.  
Base XVI. Garanties  
Els que desitgen participar en el procediment de licitació del programa d'actuació integrada hauran de constituir en la forma i als efectes previstos en el TRLCAP, una garantia provisional equivalent al 2 per cent de l'estimació de les càrregues del programa, IVA no inclòs, que s'estableixen provisionalment en 622.776,90 €.  
La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desplegament i execució del programa d'actuació integrada.  
La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.  
La garantia definitiva, a constituir en la forma i als efectes previstos en el TRLCAP, s'estableix en un 10 per cent del valor de les càrregues d'urbanització, IVA no inclòs, del Programa d'Actuació Integrada aprovat. S'ingressarà en un termini màxim de 15 dies a comptar de la notificació de l'acord d'aprovació i adjudicació del Programa.  
Procedirà elevar la garantia definitiva al 20 per cent en els supòsits d'aprovació de Programes d'Actuació Integrada en els que les càrregues urbanístiques es troben sotmeses en presumpció de temeritat calculada en els termes establits en la legislació de contractes d'administracions públiques.  
Base XVII. Presentació de proposicions  
Els que desitgen prendre part en la licitació hauran de presentar en el Registre General de l'Ajuntament de Sant Mateu, carrer Historiador Betí, núm. 6, 12.170, en el termini establit en aquestes bases, a comptar de l'enviament de l'anunci de licitació al Diari Oficial de la Unió Europea, i en horari de 9,00 hores a 14,00 hores, de dilluns a divendres, les seues proposicions, integrades per tres sobres, identificats en el seu exterior amb la indicació de la licitació a què concórreguen i firmats pel licitador o persona que el represente i indicant el nom i cognoms o raó social del proponent amb la següent documentació en idioma valencià o castellà:  
Sobre 1. Documentació administrativa. (Segons bases generals aprovades junt amb el Reglament d'Ordenació i Gestió Territorial i Urbanística Valenciana per Decret 67/2006 de 19 de maig, del Consell de la Generalitat).  
1. Documentació acreditativa de la personalitat i capacitat d'obrar:  
1.1. Si l'empresa fora persona jurídica, l'escriptura de constitució o modificació, si és el cas, inscrita en el Registre Mercantil, quan aquest requisit fora exigible d'acord amb la legislació mercantil que siga aplicable. Si no ho fora, l'escriptura o document de constitució, estatuts o acte fundacional en què consten les normes per les quals es regula la seua activitat, inscrits, si és el cas, en el corresponent Registre oficial, així com el Codi d'Identificació Fiscal (CIF). Aquests documents hauran d'arreplegar l'exacte règim jurídic del licitador en el moment de la presentació de la proposició.  
1.2. Si es tracta d'empresari individual, el Document Nacional d'Identitat o document que, si és el cas, el substituïsca reglamentàriament, així com el Número d'Identificació Fiscal quan aquest no conste en aquell.  
1.3. Els que actuen nom o representació d'una persona jurídica hauran d'aportar còpia del DNI i poder acreditatiu de la seua representació degudament validat pel secretari de la corporació. Si el document acreditatiu de la representació continguera delegació permanent de facultats, haurà de figurar inscrit en el Registre Mercantil.  
1.4. Quan es tracte d'empresaris no espanyols d'Estats membres de la Comunitat Europea o signataris de l'Acord sobre l'Espai Econòmic Europeu, la capacitat d'obrar s'acreditarà mitjançant la seua inscripció en el registre professional o comercial, quan aquest requisit siga exigit per la legislació de l'Estat respectiu.  
Els concursants estrangers adjuntaran una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del PAI, amb renúncia expressa, si procedeix, al fur jurisdiccional estranger que poguera correspondre-li.  
2. Resguard acreditatiu de constitució de la garantia provisional.  
3. Declaració responsable de no estar sotmés en causa d'incompatibilitat o en les prohibicions per a contractar amb l'administració que determina l'article 20 del Text Refós de la Llei de Contractes de les Administracions Públiques (TRLCAP), aprovat per Reial Decret Legislatiu 2/2000, de 16 de juny.  
4. Certificació acreditativa d'estar al corrent en el compliment de les obligacions amb la Seguretat Social, expedida per la Tresoreria General de la Seguretat, en relació amb les circumstàncies que s'enumeren en l'art. 14 del RGLCAP.  
5. Certificació de l'Agència Tributària acreditativa d'estar al corrent en el compliment de les obligacions tributàries entenent com a tals les que s'enumeren en l'art. 13 del RGLCAP, excepte la referida a l'apartat 1, paràgraf a) de l'article 13 que s'acreditarà mitjançant la presentació de l'alta, referida a l'exercici corrent, o de l'últim rebut de l'Impost sobre Activitats Econòmiques, completat amb una declaració responsable de no haver-se donat de baixa en la matrícula de l'esmentat Impost. No obstant això, quan l'empresa no estiga obligada a presentar les declaracions o documents a què es refereixen el dit article, s'acreditarà aquesta circumstància mitjançant declaració responsable.  
6. En el cas de concórrer a la licitació unes quantes empreses en unió temporal, tots i cada un dels empresaris hauran d'aportar els documents acreditatius de la seua personalitat i capacitat d'obrar a més d'un escrit de compromís en què s'indicaran: els noms i circumstàncies de què la constituïsquen; la participació de cada un d'ells, l'assumpció del constituir-se formalment en unió temporal en cas de resultar adjudicataris i la designació d'un representant únic durant la vigència del PAI. L'esmentat document haurà d'estar firmat pels representants de cada una de les empreses que componen la unió.  
7. Acreditació de la solvència econòmica i financera en la forma que estableix l'article 122 de la LUV, sense perjuí que les bases particulars concreten els documents i nivells de solvència exigits.  
8. Acreditació de la solvència tècnica i professional en la forma que estableix l'article 123 de la LUV, sense perjuí que les bases particulars concreten els documents i nivells de solvència exigits.  
9. Acta notarial acreditativa de la remissió pel licitador dels avisos d'inici del procediment de gestió indirecta a què es referix l'art. 134.4 de la LUV i del sotmetiment a informació pública dels documents que indica l'esmentat article en el seu apartat primer i la publicació dels anuncis en el Diari Oficial de la Comunitat Valenciana i en un diari de què s'assenyalen en l'apartat segon. El termini per a presentació d'al·legacions que s'establirà en els anuncis serà d'un mes a comptar de l'endemà de la publicació en el Diari Oficial de la Comunitat Valenciana.  
10. Compromís del licitador d'aportar, una vegada transcorregut el termini d'un mes d'exposició al públic de la seua alternativa i en el termini dels deu següents, acta notarial que deixe constància fefaent de totes les al·legacions presentades.  
11. Als efectes previstos en l'art. 120.4 de la LUV el licitador presentarà, mitjançant declaració responsable, la relació d'empreses vinculades al mateix en els termes establits en l'article 234 del TRLCAP.  
Inclourà compromís exprés de l'aspirant a urbanitzador d'habilitar seu en el municipi per a assumir l'atenció personalitzada en els períodes d'informació pública dels documents de gestió, mitjançant personal la qualificació tècnica i disponibilitat horària dels quals es detallarà.  
Sobre 2. Alternativa tècnica i proposició.  
Sobre 2.1. Alternativa tècnica.  
Identificació del document de planejament. Si el mateix estiguera ja aprovat amb anterioritat al concurs, bastarà amb la referència a la seua identificació.   
Justificació del compliment de les condicions d'integració de l'actuació amb l'entorn.  
Existència o no d'agrupació d'interés urbanístic i, si és el cas, estatuts i acords socials de la mateixa.  
Terminis proposats per al desenvolupament de l'actuació. Per als terminis d'edificació, si és el cas, haurà de tindre's en compte que no s'atorgaran llicències d'edificació fins no haver completat la implantació de tots els serveis que han d'instal·lar-se davall rasant.  
Projecte d'urbanització.  
Enunciat dels objectius complementaris, amb indicació expressa dels compromisos d'edificació simultània a la urbanització que estiga disposat a assumir l'urbanitzador i els propietaris associats per damunt del mínim legal establit.   
Mesures de control de qualitat i de gestió mediambiental, que està disposat a assumir a càrrec seu l'urbanitzador per damunt del mínim exigible. En tot cas, haurà d'emprar-se un 1% del PEM per a control de qualitat. Per a la recepció de l'obra per part de l'administració, haurà d'adjuntar-se document d'acceptació de les instal·lacions per part de les diferents companyies subministradores de serveis i el servei d'enllumenat públic contracte a nom de l'Ajuntament de Sant Mateu. Igualment, haurà de certificar-se pel director tècnic de l'obra i ratificar-se per l'urbanitzador que totes i cada una de les parcel·les integrades en el programa disposen de tots els serveis urbanístics a peu de les mateixes.  
Inventari preliminar de construccions, plantacions i instal·lacions la demolició del qual, destrucció o eradicació exigisca la urbanització.  
Estimació preliminar i general de despeses d'urbanització variables l'import del qual, fins i tot sent repercutible altres propietaris, no es puga determinar per la concurrència d'ofertes.  
Sobre 2.2. Proposició juridicoeconòmica. (En sobre tancat identificat en el seu exterior amb la indicació de la licitació a què concórreguen i firmat pel licitador)  
Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
Expressió de les magnituds urbanístiques rellevants establides pel planejament que incidisquen en la determinació dels drets d'adjudicació, com ara dimensions de parcel·la mínima, aprofitament subjectiu i superfície mínima de terrenys d'origen necessaris per a resultar adjudicatari de parcel·la resultant o de quota indivisa.  
Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies del dit urbanitzador, en ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació.  
Full resum de les dades econòmiques rellevants.  
Informació sobre la possibilitat d'optar per la modalitat de retribució en diners, i mode, condicions i termini per a l'exercici d'aqueixa opció en retribució.  
Estimació preliminar de la repercussió unitària pro metre quadrat de les despeses variables i de la indemnització individualitzada que corresponga als interessats pro construccions i plantacions que hagen de desaparéixer o per altres conceptes.  
Descripció dels següents elements economicofinancers relatius a les càrregues urbanístiques:  
Pressupost de licitació de l'obra d'urbanització: amb l'abast previst en l'art. 168.1. De la LUV i desglossat en els termes arreplegats en l'art. 303 del ROGTU.  
Cost de projectes: cost de redacció i direcció dels projectes tècnics, especificant cada projecte, que es referix l'art. 168 LUV.  
Despeses de gestió: despeses de gestió de l'urbanitzador, calculats en un percentatge del que represente la suma de les partides corresponents a conceptes anteriors.  
Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10 per cent.  
Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.  
Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl pro les càrregues d'urbanització, aplicable respecte als propietaris acollits a la dita modalitat de retribució.   
Preu del sòl a l'efecte de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb ells a l'urbanitzador.  
Finançament: condicions de finançament oferides pro l'urbanitzador per al pagament de les quotes d'urbanització aquells propietaris que acollits a elles, si és el cas, recolzades per una entitat financera degudament registrada.  
La proposició juridicoeconòmica es presentarà degudament firmada i datada.  
No s'acceptaren aquelles proposicions que tinguen omissions, errors o ratllades que impedisquen conéixer clarament tot allò que l'Ajuntament estime fonamental per a la proposició juridicoeconòmica  
   
La proposició juridicoeconòmica s'ajustarà al model que s'integra en les present Bases com a annex I.  
Base XIX. Admissibilitat de variants  
1. Únicament es consideraran variants les modificacions de caràcter tècnic i mai les de caràcter econòmic, sempre que, aquestes últimes no alteren substancialment l'ordenació urbanística proposta.  
2. No es consideraran variants, per la qual cosa seran admissibles en tot cas, les modificacions de l'àmbit territorial que suposen mers retocs o ajustos de detall en algun punt perimetral de la actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.  
3. En cas d'admetre's, cada aspirant a Urbanitzador podrà presentar una única variant.  
4. La presentació d'una variant en cap cas legitimarà la presentació d'una nova Proposició JuridicoEconòmica.  
5. L'Ajuntament podrà triar, d'entre l'Alternativa original i la variada, aquella que millor satisfaça els interessos públics, aplicant-se-li la Proposició JuridicoEconòmica formulada i sense poder modificar en cap cas el contingut de les Bases Particulars.  
6. No s'entendrà com a Alternativa Tècnica l'avanç de planejament que formule qui inste la iniciació del procediment de Programació. En conseqüència, el referit aspirant podrà presentar  
Alternativa Tècnica, que no es considerarà variant del seu avanç de Programació, tot això amb respecte al que disposen les Bases Generals i Particulars que regulen el procediment.  
Base XX. Criteris d'adjudicació  
En el cas d'aportar figura de planejament original:  
Resultarà obligatori el compliment, si és el cas, dels criteris urbanístics i territorials establits en aquestes bases.  
Qualitat tècnica de l'ordenació urbanística proposta.  
Resolució de la integració urbanística en l'entorn.  
Millor estructuració de dotacions públiques i espais lliures.  
No s'augmentarà l'IEB fixat.   
Sempre es compliran els estàndards dotacionals actuals per m²t.  
Per a poder optar a l'adjudicació del programa basant-se en els criteris definits a continuació, l'Ajuntament ha d'haver acceptat les figures de planejament establides, per a la qual cosa han d'haver superat el 75% de la puntuació màxima possible.  
La puntuació de l'alternativa tècnica representarà un 70% de la valoració total, mentres que la valoració de la proposició juridicoeconòmica suposarà un 30% de la valoració total.  
Els criteris de puntuació de les alternatives tècniques seran els següents:  
Qualitat tècnica de l'ordenació i urbanització proposada i, si és el cas, l'edificació, que sobre els mínims exigits en aquestes bases, estiga disposat a assumir a càrrec seu l'urbanitzador.  
Valoració: de 0 a 50 punts.  
Solució adequada de la integració en l'entorn.  
Valoració: de 0 a 20 punts.  
Compromisos addicionals assumits per l'urbanitzador.  
Valoració: de 0 a 15 punts.   
Acurtament de termini global i compromisos d'edificació simultània.  
Valoració: de 0 a 10 punts.  
Mesures de control de qualitat i mediambiental que estiga disposat a assumir l'urbanitzador per damunt de les mínimes exigibles.   
Valoració: de 0 a 5 punts.   
Els criteris de puntuació de les proposicions juridicoeconòmiques seran els següents:  
Import de les càrregues d'urbanització a repercutir sobre els propietaris en euros/m²t.  
Valoració: de 0 a 40 punts.   
Coeficient de canvi. La menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient.  
Valoració: de 0 a 20 punts.   
La major proporció de terrenys propis o associats que quedaran afectes en el Registre de la Propietat al compliment d'obligacions especials d'edificació.  
Valoració: de 0 a 20 punts   
Percentatge de la propietat disposada a assumir o col·laborar en l'execució del programa.  
Valoració: de 0 a 10 punts.   
Compromisos financers per a l'execució de les obligacions complementàries assumides voluntàriament i a costa seu per l'urbanitzador.  
Valoració: de 0 a 10 punts.   
Base XXI. Adjudicació del programa  
1. El Programa d'Actuació Integrada s'aprovarà condicionat a l'efectiva realització de les obres de connexió necessàries a fi de garantir l'adequat abastiment de tots els serveis urbanístics.  
Base XXII. Formalització del contracte  
En el termini d'un mes a partir de la notificació d'acord d'aprovació i adjudicació del PAI a l'adjudicatari, es procedirà a formalitzar en document administratiu del contracte per al desplegament i execució del programa.   
El contracte podrà elevar-se a Escriptura Pública quan ho sol·licite alguna de les parts. En tot cas, les despeses derivades del seu atorgament seran assumits per l'Urbanitzador.  
Si per una causa imputable a l'Urbanitzador no poguera formalitzar-se el contracte dins del termini indicat, l'Ajuntament podrà acordar la resolució del mateix, seguint a este efecte el procediment establit en el TRLCAP.  
Base XXIII. Dictamen del consell del territori i paisatge  
No procedeix.  
Base XXV. Compliment  
La relació jurídica entre l'Ajuntament i l'urbanitzador s'extingeix per compliment o per resolució.  
El contracte s'entendrà complit amb motiu de l'adequada execució de la totalitat de les prestacions hi incloses, extingint-se una vegada l'urbanitzador haja procedit al seu total compliment mitjançant la recepció de les obres d'urbanització a favor de l'Ajuntament.  
Una vegada finalitzades les obres d'urbanització, l'Urbanitzador realitzarà oferiment formal a l'Ajuntament de la recepció de les obres d'urbanització, prèvia remissió per l'Urbanitzador de totes les certificacions d'obres, les factures emeses per l'Empresari Constructor i la documentació que justifique el pagament efectiu de les obres.  
Perquè puga operar la recepció definitiva de les obres, de forma tàcita o expressa, haurà d'haver-se liquidat prèvia i definitivament el Programa.  
L'Ajuntament disposarà d'un termini de tres mesos per a inspeccionar les obres d'urbanització i, si és el cas, requerir a l'Urbanitzador l'esmena d'aquelles deficiències apreciades, amb indicació del termini per al seu compliment, que es consignarà en una acta de recepció provisional.  
Una vegada esmenades les deficiències apreciades, l'Ajuntament alçarà una acta de recepció definitiva que acreditarà el compliment del contracte i la seua extinció, començant llavors el termini de garantia.  
La recepció de les obres d'urbanització s'entendrà produïda als tres mesos del seu oferiment formal a l'Ajuntament sense resposta administrativa expressa, o des que queden obertes a l'ús públic.  
El termini de garantia serà de dotze mesos des del moment que s'entenguen rebudes pro l'Ajuntament. Durant aquest període, el contractista respondrà dels defectes constructius que es manifesten. Finalitzat aquest període, procedirà la devolució de les garanties prestades pro l'adjudicatari.  
Base XXVI. Resolució  
Són causes de resolució del contracte les previstes en el TRLCAP, així com les derivades de la incapacitat legal sobrevinguda de l'Urbanitzador i les altres previstes en la legislació general aplicable a les seues relacions amb l'administració. Són també causes de resolució del contracte les indicades en l'art. 143.1.I 2. LUV.   
L'Ajuntament, en resoldre l'adjudicació, podrà acordar que l'urbanitzador continue l'execució del Programa sota les seues mateixes condicions, durant el temps indispensable per a evitar perjuís a l'interés públic.  
La resolució de l'adjudicació s'acordarà per l'Ajuntament, amb audiència prèvia a l'urbanitzador pro termini de 10 dies. Podrà ser també instat per l'urbanitzador.  
Base XXVII. Prerrogatives de l'administració  
L'Ajuntament de Sant Mateu ostenta totes les prerrogatives que, en general, reconeix la legislació de contractes de les Administracions Públiques. En especial, disposarà de la competència per a interpretar els contractes administratius, resoldre els dubtes que oferisca el seu compliment, modificar els termes de l'adjudicació per causes imprevistes o no previstes en les bases i que siguen d'interés públic, acordar la resolució i determinar els efectes d'aquesta.  
Base XXVIII. Jurisdicció competent  
És competent l'orde jurisdiccional contenciós-administratiu per a conéixer de les qüestions que puguen suscitar-se en la preparació, resolució, i execució del contracte administratiu especial entre l'administració i l'agent urbanitzador seleccionat en pública concurrència.  
ANNEX I  
MODEL DE PROPOSICIÓ A PRESENTAR PELS INTERESSATS  
..............., amb N.I.F., en nom propi o representació de la (mercantil/UTE/Agrupació d'Interés Urbanístic) domiciliada en, a l'efecte de notificacions en carrer i C.I.F. Núm., assabentat del concurs convocat per a l'adjudicació del programa d'actuació integrada ................., segons anunci publicat en el DOGV núm...... de data........., formula la present proposició per a desenvolupament de l'esmentat programa amb subjecció a les determinacions següents:  
1. RELACIONS ENTRE L'URBANITZADOR I ELS PROPIETARIS.  
(Informació detallada a propietaris)  
1. A. Modalitat o modalitats de retribució a l'Urbanitzador.  
1. B. Magnituds urbanístiques rellevants:  
- Parcel·la mínima de resultat.  
- Aprofitament subjectiu.  
- Superfície mínima de terreny per a resultar adjudicatari de parcel·la resultant o de quota indivisa.  
1. C. Import global de càrregues d'urbanització i del coeficient de canvi (expressada en tant per u i indicant el percentatge que rebrà el propietari després del pagament en terrenys i el que correspon al pagament).  
1. D. Preu del sòl brut a efecte de canvi (expressada amb metro quadrat).  
1. E. Preu del sòl i del sostre resultant.  
1. F. Possibilitat d'optar per la modalitat de retribució en diners i mode, condicions i termini per a l'exercici d'aqueixa opció de retribució.   
1. G. Estimació preliminar de la repercussió unitària per metre quadrat de les despeses variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.  
2. PROPIETATS AFECTES EL COMPLIMENT DEL PROGRAMA.   
(Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'Urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies del dit Urbanitzador, en ocasió de la firma del Conveni de programació, per a assegurar l'execució dels objectius imprescindibles o complementaris del Programa. L'afecció es traslladarà a les finques de resultat que s'adjudiquen després de la reparcel·lació.)  
3. FULL RESUM DE LES DADES ECONÒMIQUES  
(A omplir segons art.127.2 LUV)   
4. FÓRMULES DE CÀLCUL DEL COEFICIENT DE CANVI.  
El coeficient de canvi resulta de les dos següents fórmules de càlcul amb resultat idèntic:  
1. Ks = Cs / Vs + Cs, sent  
Ks = Coeficient de canvi  
Cs = Cost d'urbanització per metre quadrat de sòl d'origen.  
Vs = Valor del metre quadrat de sòl d'origen.  
2. Kt = Ct / Vt + Ct, sent  
Kt = Coeficient de canvi  
Ct = Costos d'urbanització per metre quadrat de sostre  
Vt = Valor del metre quadrat de sostre sense urbanitzar.  
5. ALTRES COMPROMISOS QUE ASSUMEIX L'URBANITZADOR:  
  
  
4. FÓRMULAS DE CÁLCULO DEL COEFICIENTE DE CANJE.  
El coeficiente de canje resulta de las dos siguientes fórmulas de cálculo con resultado idéntico:  
1. Ks = Cs / Vs + Cs, siendo  
Ks = Coeficiente de canje  
Cs = Coste de urbanización por metro cuadrado de suelo de origen.  
Vs = Valor del metro cuadrado de suelo de origen.  
2. Kt = Ct / Vt + Ct, siendo  
Kt = Coeficiente de canje  
Ct = Costes de urbanización por metro cuadrado de techo  
Vt = Valor del metro cuadrado de techo sin urbanizar.  
5. OTROS COMPROMISOS QUE ASUME EL URBANIZADOR: